मां मरियम की गोद में आए प्रभु यीशू
मेथोडिस्ट, केथोलिक चर्च में हुए सांस्कृतिक कार्यक्रम
भास्कर संवाददाता | बुरहानपुर
क्रिसमस-डे से एक दिन पहले गुरुवार को ईसाई समाज में उत्साह का माहौल रहा। शनवारा स्थित मेथोडिस्ट चर्च में नाटक के तहत मंच पर प्रभु यीशू अवतरित हुए। मां मरियम की गोद से उन्होंने सभी को शिक्षा और सेवा का संदेश दिया।
शाम 7 बजे से शनवारा मेथोडिस्ट चर्च में सांस्कृतिक कार्यक्रम शुरू हुए। समाज के बच्चों ने नाटक मंचन से प्रभु यीशू के जन्म का संदेश दिया। फादर एन. सिक्का ने प्रभु की आराधना से कार्यक्रम की शुरुआत की। बच्चों ने भक्ति गीतों पर नृत्य किया। कुछ ने प्रभु के गीत गुनगुनाए। रात करीब 8.30 बजे तक प्रभु की आराधना चली। सांस्कृतिक कार्यक्रम में हिस्सा लेने वाले बच्चों काे उपहार बांटे गए।
केथोलिक चर्च में रात 11 बजे काटा केक
आलमगंज की सेंट थेरेसा स्कूल के केथोलिक चर्च में भी सांस्कृतिक कार्यक्रम हुए। समाजजन ने यहां रात 11 बजे के बाद केक काटकर प्रभु का जन्मदिन मनाया। फादर एन. सिक्का ने बताया क्रिसमस-डे पर शुक्रवार सुबह 9 बजे से प्रभु की आराधना की जाएगी। केक काटकर प्रभु का जन्मदिन मनाया जाएगा। समाजजन एक-दूसरे को क्रिसमस की बधाई देंगे। बच्चों को चाकलेट बांटी जाएगी।
प्रभु यीशू के जन्मदिन के अवसर पर समाजजनों ने नाटिका प्रस्तुत की।
hin_Deva mag_Deva bho_Deva hin_Deva hin_Deva hin_Deva hin_Deva hin_Deva